CELEX: 22005D0034
Language: fi
Date: 2005-03-11 00:00:00
Title: ETA:n sekakomitean päätös N:o 34/2005, tehty 11 päivänä maaliskuuta 2005, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

28.7.2005   
            
            
               FI
            
            
               Euroopan unionin virallinen lehti
            
            
               L 198/26
            
         ETA:n SEKAKOMITEAN PÄÄTÖS N:o 34/2005,
   tehty 11 päivänä maaliskuuta 2005,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 3 päivänä joulukuuta 2004 tehdyllä ETA:n sekakomitean päätöksellä N:o 166/2004 (1).
            
         
               (2)
            
            
               Hyvän laboratoriokäytännön (GLP) tarkastamisesta ja todentamisesta 11 päivänä helmikuuta 2004 annettu Euroopan parlamentin ja neuvoston direktiivi 2004/9/EY (2) olisi otettava osaksi sopimusta.
            
         
               (3)
            
            
               Hyvän laboratoriokäytännön periaatteiden noudattamista kemiallisten aineiden kokeissa ja periaatteiden noudattamisen todentamista koskevien lakien, asetusten ja hallinnollisten määräysten lähentämisestä 11 päivänä helmikuuta 2004 annettu Euroopan parlamentin ja neuvoston direktiivi 2004/10/EY (3) olisi otettava osaksi sopimusta.
            
         
               (4)
            
            
               Direktiivillä 2004/9/EY kumotaan neuvoston direktiivi 88/320/ETY (4), joka on otettu osaksi sopimusta ja joka näin ollen olisi poistettava sopimuksesta.
            
         
               (5)
            
            
               Direktiivillä 2004/10/EY kumotaan neuvoston direktiivi 87/18/ETY (5), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan liitteessä II oleva XV luku seuraavasti:
   
               1)
            
            
               Korvataan 8 kohdan (neuvoston direktiivi 87/18/ETY) teksti seuraavasti:
               ”32004 L 0010: Euroopan parlamentin ja neuvoston direktiivi 2004/10/EY, annettu 11 päivänä helmikuuta 2004, hyvän laboratoriokäytännön periaatteiden noudattamista kemiallisten aineiden kokeissa ja periaatteiden noudattamisen todentamista koskevien lakien, asetusten ja hallinnollisten määräysten lähentämisestä (EUVL L 50, 20.2.2004, s. 44).”
            
         
               2)
            
            
               Korvataan 9 kohdan (neuvoston direktiivi 88/320/ETY) teksti seuraavasti:
               ”32004 L 0009: Euroopan parlamentin ja neuvoston direktiivi 2004/9/EY, annettu 11 päivänä helmikuuta 2004, hyvän laboratoriokäytännön (GLP) tarkastamisesta ja todentamisesta (EUVL L 50, 20.2.2004, s. 28).”
            
         2 artikla
   Direktiivien 2004/9/EY ja 2004/10/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 12 päivänä maaliskuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 11 päivänä maaliskuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
         
      
   
   
      (1)  EUVL  133, 26.5.2005, s. 11.
   
      (2)  EUVL  50, 20.2.2004, s. 28.
   
      (3)  EUVL  50, 20.2.2004, s. 44.
   
      (4)  EYVL  145, 11.6.1988, s. 35.
   
      (5)  EYVL  15, 17.1.1987, s. 29.
   
      (6)  Valtiosäännön asettamista vaatimuksista ei ole ilmoitettu.